VALSTYBINĖ KAINŲ IR ENERGETIKOS KONTROLĖS KOMISIJA

NUTARIMAS

DĖL GAMTINIŲ DUJŲ TIEKIMO SAUGUMO PAPILDOMOS DEDAMOSIOS PRIE GAMTINIŲ DUJŲ PERDAVIMO KAINOS NUSTATYMO 2019 METAMS

2018 m. lapkričio 22 d. Nr. O3E-405

Vilnius

Vadovaudamasi Lietuvos Respublikos energetikos įstatymo 19 straipsnio 3 dalimi, Lietuvos Respublikos suskystintų gamtinių dujų terminalo įstatymu, Lietuvos Respublikos Vyriausybės 2012 m. lapkričio 7 d. nutarimu Nr. 1354 „Dėl Gamtinių dujų tiekimo diversifikavimo tvarkos aprašo patvirtinimo“, Valstybės reguliuojamų kainų gamtinių dujų sektoriuje kainų nustatymo metodika, patvirtinta Valstybinės kainų ir energetikos kontrolės komisijos (toliau – Komisija) 2013 m. rugsėjo 13 d. nutarimu Nr. O3-367 „Dėl Valstybės reguliuojamų kainų gamtinių dujų sektoriuje nustatymo metodikos patvirtinimo“, atsižvelgdama į AB „Amber Grid“ 2018 m. spalio 31 d. raštą Nr. 7-320-942, 2018 m. lapkričio 9 d. elektroninį laišką (reg. Nr. R1-10088), 2018 m. lapkričio 15 d. raštą Nr. 7-293-987, UAB „Litgas“ 2018 m. spalio 24 d. raštą Nr. SD-2018/116, 2018 m. lapkričio 2 d. elektroninį laišką (reg. Nr. R1-9841), 2018 m. lapkričio 5 d. elektroninį laišką (reg. Nr. R1-9891), 2018 m. lapkričio 7 d. elektroninį laišką (reg. Nr. R1-9948), 2018 m. lapkričio 8 d. elektroninį laišką (reg. Nr. R1-10006) ir 2018 m. lapkričio 12 d. raštą Nr. SD-2018/126 bei Komisijos Dujų ir elektros departamento Dujų skyriaus 2018 m. lapkričio 21 d. pažymą Nr. O5E-322 „Dėl gamtinių dujų tiekimo saugumo papildomosios dedamosios prie gamtinių dujų perdavimo kainos nustatymo 2019 metams“, Komisija nutaria:

Nustatyti:

1. Gamtinių dujų tiekimo saugumo papildomą dedamąją prie gamtinių dujų perdavimo kainos – 618,94 Eur/(MWh/parą/metus), taikomą nuo 2019 m. sausio 1 d.

2. Suskystintų gamtinių dujų terminalo lėšų administravimo sąnaudų dydį, įskaičiuotą į šio nutarimo 1 punkte nustatytą gamtinių dujų tiekimo saugumo papildomą dedamąją prie gamtinių dujų perdavimo kainos – 73.866 Eur.

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Komisijos pirmininkė	Inga Žilienė